روسیا پرزیدنتی ولادیمیر پوتین اؤلکه‌سی‌نین طبیعی گاز ایله علاقه‌دار هم قیمت هم ده حجم باخیمیندان تورکیه اوچون مسئولیت‌لرینی یئرینه یئتیردیگینی ایفاده ائتدی.
پوتین دونن پرزیدنت رجب طیب اردوغانلا بیرلیکده باشچی‌لیق ائتدیگی یوکسک سویه‌لی امکداش‌لیق شوراسی‌نین 8-جی توپلانتی‌سیندان سونرا کئچیریلن بیرگه مطبوعات کنفرانسیندا ییغینجاقدا موذاکیره اولونان موضوع لارا توخوندو.
پوتین ادلیب-ده سوچی راضیلاشماسی چرچیوه‌سینده قطعیتلی اولا‌راق ایرلیلییش اولدوغونو بیلدیردی
روسیا پرزیدنتی تورکیه ایله ایقتیصادیات و بولگه سل تهلوکه‌سیزلیک باره‌ده بوتون چتین‌لیک‌لره باخمایا‌راق خیلی ثمره‌لی امکداشلیغین داوام ائتدیگینی وورغولایا‌راق دئدی: "تورکیه ایله بیرلیکده میللی پول لار ایله تیجارت داخیل، ایقتیصادی موستقیللیگیمیزی تامین ائتمک اوچون الیمیزدن گلن هر شئی یئرینه یئتیریریک".
پوتین تورکیه-‌یه قارشی طبیعی گازلا علاقه‌دار هم قیمت هم ده حجم باخیمین‌دان مسئولیت‌لرینی یئرینه یئتیردیک‌لرینی ده سؤیله‌دی.
روس لیدر تورکیه و روسیا آراسیندا اس-400 راکت موادفعه سیستمی داخیل اولماقلا، حربی-تکنیکی ساحه‌ده ده امکداشلیغین آرتدیغینا ایشاره ائده‌رک " تورکیه ایله ایقتیصادیات و بولگه سل تهلوکه‌سیزلیک باره‌ده بوتون چتین‌لیک‌لره باخمایا‌راق خیلی ثمره لی اولان امکداشلیغیمیزی داوام ائتدیریریک. توپلانتیدا ایکی اؤلکه آراسیندا مدنیت و سوسیال ساحه‌دکی امکداش‌لیغی دا موذاکیره ائتدیک. تورکیه روس توریست‌لرین اوستونلوک وئردیگی بیر اؤلکه‌دیر. تورکیه-‌نین روس وطنداش‌لار اوچون تامین اتدیگی تهلوکه‌سیز تعطیل ایمکانی اؤلکه‌لریمیز آراسین‌داکی علاقه‌لره جدی تحفه وئریر" ایفاده‌سینی ایشلتدی.
روسیانین تورکیه وطنداش‌لارینا تطبیق اتدیگی ویزا مسئله‌سی‌نین ده موذاکیره اولوندوغونو قئید ائدن پوتین "تیر سوروجولریله یاناشی خیدمت پاسپورتو اولان وطنداش‌لارین دا ویزا‌سیز رژیمدن ایستیفاده ائتمه‌سی باره‌ده قرارا گلدیک" دئدی.
